اندونزی‌نین باتی جاوا ایالتینده یئر آلان سوکابومی‌ده شدت‌لی یاغیشین سبب اولدوغوهیلاندا اؤلو ساییسی 18ه چیخدی.
پرگار قزئتی‌نین خبرینه گؤره، 31 دسامبر 2018ده سوکابومی بؤلگه‌سینه باغلی سیرنارسمی کندینده 30 ائوین گؤچوک آلتیندا قالدیغی سوروشمه‌ده جان ایتکی‌لری آرتیر.
اؤلو ساییسی‌نین 18ه یوکسلدیگی بؤلگهده ایتکی 15 نفری آختارما ایشلری داوام ائدیر.
رسمی شخص‌لر، آراما ایشلرین بازار گونو سونا چاتدیریلماسی‌نین پلانلاشدیریلدیغینی آچیقلاییب.
بؤلگه‌دکی یاشاییش ساحه‌سینده 100 نفرین سوروشمه‌دن منفی تاثیرلندیگی، 3 نفرین یارا‌لی اولدوغو و 64 نفرین تهلوکه‌سیز اراضییه تخلیه ائدیلدیگی قئید اولونوب.
موسون یاغیش‌لاری‌نین تأثیری آلتیندا اولان و تروپیک ایقلیمین یاشاندیغی اندونزی‌ده، ایل باشیندا حدین‌دن آرتیق یاغیش‌لار سببین‌دن تئز-تئز سو باسقین‌لاری و سوروشمه‌لر عمله گلیر.
